标题：诗源辩体
基本信息
作　　者：（明）许学夷著，杜维沫校点
出 版 社：人民文学出版社
出版时间：1987-10-1
页　　数：449
字　　数：329000
纸　　张：胶版纸
I S B N：9787020026630
包　　装：平装
内容简介
《诗源辩体》，明代的诗论家许学夷著。三十八卷，一千一百一十五则（包括《后集纂要》一百五十九则）。论述了从《诗经》到明代的诗歌的发展及各个时期诗歌的特征。虽没有创新的诗论新的诗高论概念的提出，但论诗及前代诗论，持论公允。评价诗作，多所创见。 
作者简介
许学夷，字伯清，明南直隶江阴（今江苏省江阴市）人。生于嘉靖四十二年（公元1563），卒于崇祯六年（公元1633）。一生隐居家乡，不事举业。少学诗，《诗经》《楚骚》古今诸诗靡不探索而溯其源。性疏略，不治边幅，不理生产，杜门绝轨，惟文史是紬。《诗源辩体》写作，前后有时四十年，十二易其稿。至去之后，方有刻本。又有选诗，自周迄唐，手录四千四百七五首，自宋迄明，手录六千三百六十二首。篇帙甚巨，刊刻实难。故今所见已非原书本来之貌。
附：一、恽应翼《许伯清传》
许伯清传 
许学夷，字伯清，先世汴梁人。其家江阴，则自宋太医令堂始。堂十四传至其祖璨，字世华，有隐德。生三子，叔曰道，字汝达，以岁荐，授闻喜丞，廉直不能顺上旨，迁王官，归著《纲目绪言》，迄隋而卒。始娶章，生学闵，为诸生，以孝友称。继娶韩，生君。（于嘉靖癸亥。）君幼有高识，谓三代而下，学术不明，尝三论以辟之。其《论举业》曰：“三代立贤，尚矣；汉举贤良，犹为近古。举业本以明经，而其流大异，葩辞蔓语，童习而长试之，家以为贤子，国以为良士，是岂所谓经济之学耶？”《论汉高帝》曰：“世之称汉高帝之贤，以其能用人、善从谏也。予谓：高帝用其力，而非用其贤，从于诈而不从于信，仅譬之良贾，知以权利为能，不知有德义可尚矣云。”《论张巡许远》曰：“臣之事君，以保民为先，故有守土以保民，未有杀民以保土地者。巡远守睢阳，杀老弱三万馀人以食士，此千古愦乱，世无孟轲，不能正其失耳。”又尝言：“汤武不嫌于放伐，而嫌于与子，使汤而传之伊尹、武王而传之周公，后世何疑焉。” 
君负气多傲，遇贵介或稍严，则悠悠忽忽，故为相戾。尝曰：“宁为蹠，不挟贵而骄；宁为丐，不羞贱而谄。”至若四方名公物色求之，则廉隅尽削，欢然相得也。持论既高，谓世无足与言，故每与客接，常谑浪鄙秽，隤焉自放，间识有相近者，则议论激发，风骨凛然。性疏略，不治边幅，不理生产，杜门绝轨，惟文史是紬。尝删辑《左传》、《国语》、《国策》、《太史》诸书，手录参订，计数百卷，十年而功始毕。少学诗，《三百篇》、古今诸诗，靡不探索而溯其源。既而作《诗源辩体》，历四十年，十二易稿，业乃成。其首论曰：“诗自《三百篇》以迄于唐，其源流可寻而正变可考也，学者审其源流，识其正变，始可与言诗矣。古今说诗者无虑数百家，然实悟者少，疑似者多。钟嵘述源流而恒谬，高棅序正变而屡淆，予甚惑焉。于是《三百篇》而下，博访古今作者若干人，诗凡数千卷，蒐阅探讨，历四十年。统而论之，以《三百篇》为源，汉、魏、六朝、唐人为流，至元和而其派各出。析而论之，古诗以汉魏为正，太康、元嘉、永明为变，至梁陈而古诗尽亡；律诗以初、盛唐为正，大历、元和、开成为变，至唐末而律诗尽敝。既代分以举其纲，复人判而理其目。诸家之说，实悟者引证之，疑似者辩明之。反覆开阖，次第联络，积九百五十六则，凡十二易稿而书始成。爰自《三百》，下至五季，采其撰论所及有关一代者一百六十九人并无名氏，共诗四千四百七十五首，以尽历代之变，名曰《诗源辩体》。宋、元、皇明，别为论次。”大抵君于博弈弹射诸技、医药卜筮诸书，都无所嗜，即书法亦弗暇习，曰：“博则弗精，吾业有所专耳。”故其书虽论述古人，而源流、正变、消长、盛衰，阐洩详明，褒者得其髓，贬才砭其骨，宏博精诣，集诗学之大成，学者至是，而知有所归矣。 
君志笃而性迟，总角为诗，必经日乃得。为古，必汉、魏、李、杜，律则尚初、盛，而间入中、晚耳。尝曰：“吾学诗乃破坚磨钝而成，必无堕坏。” 故知命而诗益自超。晚年栖心物外，萧然一室，窗外古石崚嶒，花竹交映，中设维摩像，颜曰：“维摩室”。每风雨幽寂，则明灯下帷，焚香宴坐，曰：“吾于释氏，聊借以遣妄心，非欲求生西方、转来世也。”尝言：“儒者莫先于穷理。释氏、庄、列多夸辞寓言，而庄、列产于中土，人其知为夸寓，释氏起于西域，人以夸寓为真，乡终使笼罩后世，无能自脱，此贪痴之患也。”又言：“三教之理（疑“理”为“名”字之误），判若河汉，而世人强以为同； 其徇实而徇名，三教之理同，而世人强以为异，不惟获罪于吾儒，抑且获罪于二教。”乡里二三先辈，有倡名道学者，君尝闻说，曰：“此是举业馀绪耳。须于身心切要，吃紧救药，使人猛省惩创可也。”闻者叹服。君不习湖海游，而湖海之士引领相慕，投诗寄讯者几案常满，夫岂虚声以相召者耶！有子国瑞，安贫好学，年二十二而夭，或以君发千古之秘，造物所忌云。 
论曰：太上立德，其次立功，其次立言。许子所为三论，盖立言耳，而诗又一艺之末，乌足以不朽哉？曰：常人安于故俗，学者溺于所闻，许子三论，皆端本之要；又论《国风》本于美刺，得性情之正，并足以启下士之聋瞽，正初学之心志。至其薄珪组如浮云，轻钟鼎于瓦釜，龌龊世儒，卑鄙流俗，而使贪夫廉、懦夫立，则又乌可少哉！ 
《诗源》小论，初刻于万历壬子，故恽先生云“历二十年，十易其稿”，又二十年，将复
刻，而恽先生已殁。今《传》云：“历四十年，十二易稿。”乃所学笔也，馀悉从恽先生稿更定。外父言：“恽先生尝云：‘吾名当与是书共不朽。’今依陈君俞所定，先刻《传》，付君俞，不敢负恽先生初志耳。” 馆生陈所学百拜识。
附二：
陈所学跋
嗟呼！今而后，学乃可释其辜矣。忆外父伯清先生悯诗教之沦亡，著《诗源辩体》，钻研会悟，历四十年而书成，识者谓奏闻于朝，列之成均，为诗学指南。以贫如原先生（原谓原宪，孔子弟子，以贫而守道著称，事见《庄子·让王》、《史记·孔子弟子列传》及《新序·节士》及《韩诗外传》卷一。），无力谋梓。癸酉春，外父知己将赴白玉楼，立遗言以嘱学及外孙冠生曰：“《诗源》，某许刻；诗稿，某许刻。只恐我身后不能如约，今以相畀，知汝子断不负予尔。”学自是日夜惶悚，冀终所托，奈连遭凶闵，砚田无秋，兼以蝗旱频年。征输无办，予滋惧矣。惧是书之作，字字皆外父数十年心血所凝，精气所结，及今不作和玉（谓和氏璧，事见《韩非子·和氏》及《新序·杂事五》）之剖，剖之知复何日？爰贸易遗田，刻是书之半，复节缩修脯，称贷拮据，以卒其业。辛巳夏四月，率傻子冠生寓毘陵萧寺，偕景略、慕生两先生互相校雠，诸梓人忽染疫，功半而侵，价倍，事几堕。今年夏，复供梓人于本邑道房，逐字校订，三阅月而工竣。学自是差可无负外父之托矣。若是书而所选诗，自唐溯周，手录四千四百七十五首，自宋迄明，手录六千三百六十二首，俟有侯芭能识《玄》（扬雄著《太玄经》及《法言》，钜鹿人侯芭常从雄居，得授。刘歆见《太玄经》，谓雄曰：“空自苦，今学者有利禄，然尚不能明《易》，又如《玄》何？吾恐后人用覆酱瓿也。”雄笑而不答。后雄死，侯芭为起坟，丧之三年。《法言》及《太玄经》亦因侯而得传。）草者，俾悉梓以行，庶几诗教亦大昭揭于中天，学日有企焉。
崇祯壬午中元节，馆生甥陈所学百拜跋。
予校梓外父伯清先生《诗源辩体》成，复思外父懿行及各著述，列诸邑乘郡志，固无俟缕述；但伤先生身后同伯道，生卒年月日暨封树地，入恐弗传，同志载录左：
《江阴人物志》云：许学夷，字伯清，蚤谢帖括，惟文史是躭，即绝饮忍蜡冻，纂订不少懈，冠盖到门则避，馈遗至室则辞。行若繇、夷，真无愧矣。手辑《左》、《国》、史传诸书。论诗，自《三百》以下，各有考正。著《诗源辩体》三十八卷，自为诗十九卷，谋梓未竟。《澄江诗选》，友人丘念先同订，梓行。又修葺家谱，编刻钱忠愍事实。寿终，窆君山，惜无后。结沧洲社，令人有雒社耆英之想。
外父生嘉靖四十二年癸亥七月十四日亥时，卒崇祯六年癸酉正月十四日酉时，享年七十有一。配外母邓孺人，生嘉靖四十三年甲子七月十九日未时，卒崇祯十一年戊寅二月初一日卯时，享年七十有五。子一，讳国瑞，享年二十有二，先外父三十三年卒。女四，长适吴士麟，次适所学，次适孙维默，次适徐步。外父外母俱以所殁之年合葬君山东阜之北，俯瞰大江，鹅鼻冈为案，外父生时自择。地系孝廉郁元贞先生山庄，先生揣知所志，遂以地许。先生殁，公郎六，俱善继志，遂以地赠。人谓许者。赠者俱堪不朽。
先生自诗数千首，体无不备，先严处翰玄亭先生讳永沾选辑，计诗七百六十二首，嗣锓。所学又记。